На основу члана 14. Закона о пољопривреди и руралном развоју, Одлуке о буџету града Кикинде за 2018.годину („Сл.лист града Кикинде “, број 34/2017) а у вези са Годишњим програмом заштите, уређења и коришћења пољопривредног земљишта на територији Града Кикинде и у складу са Програмом подршке спровођења пољопривредне политике и политике руралног развоја градa Кикиндe број III-03-320-39/2018 од 30.03.2018.године, Градоначелник града Кикинде дана, 24.05.2018. године, расписује

**КОНКУРС**

ЗА ДОДЕЛУ СРЕДСТАВА НАМЕЊЕНИХ ЗА ПОДСТИЦАЈЕ У РАЗВОЈУ ПЧЕЛАРСТВА НА ТЕРИТОРИЈИ ГРАДА КИКИНДЕ

* **Циљ конкурса-**

Учешћем града Кикинде у финансирању набавке нових пчелињих кошница, опреме и уређаја за паковање и складиштење меда, подстичу се, како већ постојећа Удружења, тако и нови млади пчелари на територији града Кикинде.

**- Листа инвестиција-**

|  |  |
| --- | --- |
| **Р.бр.** | **Назив инвестиције** |
| 1. | Набавка нових пчелињих кошница |
| 2. | Набавка опреме за паковање и складиштење меда |

**- Услови за пријављивање –**

Право учешћа имају сва регистрована Удружења пчелара са територије града Кикинда.

**- Додатни услови –**

* Подносиоци пријаве морају имати седиште на територији јединице локалне самоуправе.
* Подносилац пријаве мора имати регулисане пореске и друге доспеле обавезе из јавних прихода за 2017. годину
* Подносиоци пријаве морају имати оправдана средства добијена на јавним конкурсима у 2017.години

**-Висина и намена средстава-**

1. Бесповратна средства која се додељују набавку нових пчелињих друштава износе 2.000.000 динара. Средства за подршку инвестиције по овом конкурсу утврђују се у износу од 100% , а максимално 30.000 динара по скопљеним уговорима са корисницима Удружења.

Удружењима пчелара одобравају се и трошкови менторства за обуку нових пчелара у износу од 10% од укупно уговорених средстава.

2. Бесповратна средства која се додељују за набавку опреме и уређаја за паковање и складиштење меда износе 400.000 динара. Средства за подршку ове инвестиције додељују се изабраним удружењима пчелара.

**-Рок за подношење пријава -**

Конкурс је отворен до утрошка планираних средстава, а закључно са 01.12.2018.године.

**-Услови коришћења средстава-**

Средства за подршку инвестиција по овом конкурсу додељују се бесповратно.

Бесповратна средства исплаћују се након реализације инвестиције тј. након достављања рачуна/уговора са спецификацијом.

Бесповратна средства која се додељују намењена су за: набавку нових пчелињих кошница инабавку опреме за паковање и складиштење меда.

Поступак за доделу средстава води Комисија за спровођење мера подршке пољопривредне политике и политике руралног развој ( у даљем тексту; Комисија), која подноси предлог расподеле средстава Градоначелнику.

Градоначелник доноси Решење о додели средстава и склапа уговоре са Удружењима.

Комисија има право да утврди чињенично стање на терену, као и да тражи додатну документацију од подносиоца пријаве.

**-Начин достављања пријава-**

Пријаве са потребном документацијом и то:

* Извод из Агенције за привредне регистре са пореским идентификационим бројем
* Фотокопија личне карте подносиоца пријаве (уколико је чипована – очитати)
* Доказ о регулисаним пореским и другим доспелим обавезама из јавних прихода за 2017. годину
* Рачун са спецификацијом за набављену опрему и уговори склопљени са новим пчеларима.

Пријава на Конкурс подноси се на обрасцу који је саставни део конкурсне документације, и може се наћи на сајту града Kикинда www.kikinda.org.rs или на писарници Градске управе, Трг српских добровољаца 12 у Кикинди. Доставити у запечаћеној коверти са назнаком “ **Конкурс за доделу средстава намењених за подстицаје у развоју пчеларства”.**

**-Контакт за додатне иформације-**

Додатне информације могу се добити путем телефона: 0230/410-239; Контакт особа: Дијана Петков и Петар Жигић 0230/410-223.

**-Информације о преузимању текста позива –**

Текст јавног позива може се преузети са web презентације града Кикинде ( [www.kikinda.rs](http://www.kikinda.rs)).

|  |  |
| --- | --- |
| cid:image001.jpg@01D2CEE8.42B7C500 | Република Србија |
| Аутономна Покрајина Војводина |
| ГРАД К И К И Н Д А |
| **ГРАДОНАЧЕЛНИК** |
| Број: V-320-87/2018 **ГРАДОНАЧЕЛНИК** |
| Дана: 24. 05. 2018. године **Павле Марков** |
| К и к и н д а |
|  |  |